Source: http://ispigl.eu/denik/?q=node/15414
Timestamp: 2018-04-24 06:32:45+00:00
Document Index: 11402457

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ']

Vadala zostane za mrežami, sťažnosť mu zamietli v SR | iSPIGL
Vadala zostane za mrežami, sťažnosť mu zamietli v SR
Vložil/a autor, Pá, 04/13/2018 - 00:37
Vo väzobnej cele bude agropodnikateľ Antonino Vadala čakať, či na neho uvalia aj vydavaciu väzbu a či ho napokon Slovensko vydá do Talianska. Taliansky podnikateľ z Trebišova Antonino Vadala zostáva v predbežnej väzbe. Dnes mu totiž Najvyšší súd zamietol sťažnosť proti verdiktu Krajského súdu, ktorý ho za mreže posadil.
„Rozhodnutie krajského súdu považuje za zákonné a správne. Najvyšší súd zajtra vráti spis predkladajúcemu súdu, teda Krajskému súdu v Košiciach,“ uviedla hovorkyňa Najväčšieho súdu Alexandra Važanová. Košický súd teraz môže rozhodnúť o návrhu krajskej prokuratúry na vydávaciu väzbu pre Vadalu. Originál európskeho zatýkacieho rozkazu a ďalšie potrebné listiny tam už doručili.
Organizátorom a iniciátorom celého drogového biznisu obrovských rozmerov mal byť Attilio V. V., alias Mario či Furia. Talianske orgány ho podozrievajú, že organizoval a riadil veľké dodávky omamných látok z Južnej Ameriky. Mali sa dostať do rúk spomínanej milánskej podskupiny a skupiny okolo Franca M.
Dokumenty opisujú aj podrobné úlohy stíhaných mužov. Attilio V. ako hlava týchto operácií údajne zabezpečoval potrebné nástroje a prostriedky, aby sa kokaín do benátskeho prístavu dostal cez bezpečné kanály. Nakupoval ovocie a garnáty, v ktorých sa do Európy vraj pašovali drogy. Okrem toho mal zabezpečovať, aby komplici mohli vyberať kokaín z označených kontajnerov. Zohnal aj garáže a byty, kde sa kokaín z ovocia vybaľoval.
Práve tento muž stanovoval podiel, ktorý dostanú konkrétni ľudia za jednotlivé služby. Časť peňazí sa znovu použila na nákup ďalšieho ovocia. Ďalším kľúčovým mužom mal byť Leo Z. z vadalovej podskupiny. Talianske zložky ho označujú za iniciátora, ktorý riadil a organizoval rôzne skupinky.
Keď Leo Z. v septembri 2014 rozdával pokyny, mal byť pri tom osobne prítomný aj Antonino Vadala – uvádza sa v dokumentoch, ktoré má redakcia k dispozícii. Vadalovu rolu popisujú talianske orgány takto: Mal sa dohodnúť s Attiliom V., že so súhlasom Lea Z. vytvoria nový stabilný dovozný kanál pre kokaín z Južnej Ameriky.
Talianske zložky uvádzajú, že v jednom prípade Vadala osobne doručil istej osobe 50-tisíc eur, ktoré mali byť použité ako splátka pre ekvádorskú spoločnosť. V ďalšom prípade podľa dokladov využil Vadala priamo svoju slovenskú firmu TERRA REAL s.r.o.. V apríli z nej poslal na konto firmy z reťazca 125-tisíc eur pre ekvádorskú firmu. V máji 2015 zasa previedol 37-tisíc eur určených pre spoločnosť z Kolumbie, aktuality.sk
Drucker a jeho manželka čelia škandálu s pozemkami v Špačinciach a Trnave. V spleti firiem a kamarátskych vzťahov sa objavuje aj Jozef Ráž. Jozef Ráž mladší má blízke vzťahy s dvomi kľúčovými postavami Druckerovho pozemkového škandálu – Petrom Marhulom a Dušanom Dvoreckým. Upozornil na to Denník N. Ešte nedávno sa mal pritom Ráž stať ministrom vnútra. Nestalo sa tak kvôli fotografii s Robertom Kaliňákom a motorkármi.
Kauzu okolo Druckera spustil v pondelok Igor Matovič, ktorý obvinil ministrovu manželku, že sa podozrivo dostala k pozemkom v Špačinciach a v Trnave. Matovič tvrdí, že k pozemkom v hodnote 1,5 milióna eur sa Druckerovej manželke podarilo dostať za 120-tisíc. Má podozrenie, že išlo o protihodnotu za pridelenie zákaziek firme REMPO. Šéf OĽaNO poukázal na utajené zmluvy Slovenskej pošty, ktorej Tomáš Drucker šéfoval v minulosti, s firmou REMPO za milióny eur.
Igor Matovič sa pri obvineniach odvolával na rámcovú zmluvu medzi Slovenskou poštou a firmou REMPO, ktorú podpisoval Tomáš Drucker a inžinierka Klára Dvorecká. Uviedol, že práve toto meno je dôležité na zmluvách. Podľa jeho slov ide o manželku Dušana Dvoreckého, ktorý tiež pôsobí v Rempe – spoločnosti, ktorú mnohí poznajú aj vďaka sieti obchodov s pracovnými odevmi a obuvou.
Podnikanie manželky Tomáša Druckera je podľa tlačového odboru ministra vnútra postavené rýdzo na trhových princípoch a v žiadnom prípade nie je nijako spojiteľné s pôsobením Druckera v akejkoľvek verejnej funkcii. „Vymyslené konštrukcie a interpretácie o prepojeniach kúpy pozemkov a špekuláciách o výnosoch Tomáš Drucker zásadne odmieta.“
Spoločnosť REMPO podľa Druckerovho ministerstva dodáva široký sortiment tovarov desiatky rokov na Slovenskú poštu, ako aj mnohým iným organizáciám štátneho sektora a mnohým súkromným spoločnostiam. V stredu Drucker oznámil, že jeho manželka Lucia ukončí všetky podnikateľské aktivity. Podľa vlastných slov chce takto zastaviť neoprávnené spochybňovanie jeho osoby, aktuality.sk
Drucker podáva na Matoviča trestné oznámenie
Matovič dopoludnia uviedol, že Drucker urobil okrem pozemkov pri Trnave podnikateľský zázrak aj v americkej Floride, kde získal polovicu domu v radovej zástavbe lacnejšie o minimálne 120 000 dolárov. Minister vnútra Tomáš Drucker (nominant Smeru-SD) podáva na šéfa OĽaNO Igora Matoviča trestné oznámenie za ohováranie a krivé obvinenie. Uviedol to jeho tlačový odbor v reakcii na Matovičovo tvrdenie, že polovicu vily na Floride kúpil Drucker príliš lacno.
„Minister absolútne odmieta hrubo osočujúce klamstvá a vykonštruované fabulácie o prepojeniach každého s každým, ktoré už tri dni produkuje Igor Matovič. Minister od počiatku s médiami o kúpe polovičnej časti kondomínia v meste Sarasota na Floride korektne a otvorene komunikoval. Zverejnil detaily a podrobnosti s tým súvisiace,“ uviedol tlačový odbor.
Podľa rezortu si Drucker uvedomuje, že ako verejne činná osoba musí znášať útoky politických oponentov v rámci politického súboja. „Na druhej strane je aj otcom a manželom, a preto tento súboj musí mať svoje hranice. Tie Igor Matovič svojimi klamstvami a hrubým osočovaním prekročil,“ dodalo ministerstvo. Matovič dopoludnia uviedol, že Drucker urobil okrem pozemkov pri Trnave podnikateľský zázrak aj v americkej Floride, kde získal polovicu domu v radovej zástavbe lacnejšie o minimálne 120 000 dolárov.
Ako je na tom stav vily?
Šéf Obyčajných pripomenul, že 12. júla 2017 Druckerova manželka Lucia kúpila na Floride polovicu vily. „Drucker k tomu povedal, že to kúpil lacnejšie, lebo bude musieť do domu investovať, keďže je v horšom stave. Dom je v meste Sarasota na západnom brehu Floridy, Drucker má strednú časť,“ povedal Matovič a ukázal fotky z exteriéru a interiéru vily s tým, že podľa jeho slov nejde o žiadny úbohý stav.
Matovič tvrdí, že v USA si potrpia na to, aby si strážili rôzne prevody a platby za nehnuteľnosti.
„Majú špičkové registre, a tak sa viete dopracovať k celej histórii tohto domu. Dočítate sa, že aktuálnymi vlastníkmi sú Lucia Druckerová a Jozef Michálek a vidíme, za čo sa táto vila ako celok v minulosti predávala - 290 000 dolárov, 335 000 dolárov a 250 000 dolárov. Druckerovej bola polovička predaná za 60 500 dolárov. Teda polovičku kúpila ani nie za štvrtinu ceny,“ rekapituloval Matovič.
Majiteľom je kamarát
Drucker to v minulosti vysvetľoval tým, že majiteľ druhej polovice je kamarát a zároveň sa zaviazal investovať. „Čo s tým má ale pôvodný majiteľ? Čo on má z následnej rekonštrukcie? Nemá s tým absolútne nič, je to absurdné,“ povedal Matovič. Zároveň poukázal na to, že v rovnakom roku sa susediace vily ako celok predávali za 430 000, 365 000 resp. 385 000 dolárov.
Podľa Matoviča dostali od rezortu hospodárstva pod vedením Smeru-SD dokopy 400 000 eur cez eurofondy na hotely v Žiline a v Trnave. „Účelom bolo zvýšenie konkurencieschopnosti, hotelom sa pritom darí. Eurofondy do takýchto hotelov v žiadnom prípade nepatria,“ dodal Matovič a pýtal sa, či zľava na Druckerovu vilu s touto eurofondovou pomocou nesúvisí, aktuality.sk
Drucker ušetril na kúpe domu na Floride 120-tisíc dolárov, tvrdí Matovič
Podľa Igora Matoviča zaplatil minister vnútra za dom na Floride tretinovú cenu. Minister vnútra Tomáš Drucker (nominant Smeru-SD) urobil okrem pozemkov pri Trnave podnikateľský zázrak aj v americkej Floride, kde získal polovicu domu v radovej zástavbe lacnejšie o minimálne 120 000 dolárov. Na tlačovej konferencii na to upozornil líder OĽaNO Igor Matovič s tým, že ho kúpil o dve tretiny lacnejšie, ako je trhová hodnota domu.
Zaviazal sa investovať
Matovič tvrdí, že v USA si potrpia na to, aby si strážili rôzne prevody a platby za nehnuteľnosti. „Majú špičkové registre, a tak sa viete dopracovať k celej histórii tohto domu. Dočítate sa, že aktuálnymi vlastníkmi sú Lucia Druckerová a Jozef Michálek a vidíme, za čo sa táto vila ako celok v minulosti predávala - 290 000 dolárov, 335 000 dolárov a 250 000 dolárov. Druckerovej bola polovička predaná za 60 500 dolárov. Teda polovičku kúpila ani nie za štvrtinu ceny,“ rekapituloval Matovič.
Drucker to v minulosti vysvetľoval tým, že majiteľ druhej polovice je kamarát a zároveň sa zaviazal investovať. „Čo s tým má ale pôvodný majiteľ? Čo on má z následnej rekonštrukcie? Nemá s tým absolútne nič, je to absurdné,“ povedal Matovič. Zároveň poukázal na to, že v rovnakom roku sa susediace vily ako celok predávali za 430 000, 365 000 resp. 385000 dolárov.
Dar vo výške 120-tisíc
„Nech teda bola reálna hodnota celej vily 360 000 dolárov, hodnota polovice je potom 180 000 dolárov. Ale cena polovice pre Druckera bola 60 000 dolárov, čo je rozdiel 120 000 dolárov. On tvrdí, že to preto, lebo bude investovať. Ale aký dôvod je dať mu dar 120 000 dolárov a nemať z toho nič? Lebo ten čo predal, nikdy nebude mať nič z toho, že Drucker bude investovať,“ konštatoval líder OĽaNO.
Pôvodnými majiteľmi celej vily na Floride boli Jozef Mihalik a Jozef Michálek. Svoju časť predal Druckerovi Mihalik. Obaja sú spolumajiteľmi spoločnosti Panoráma Šport Hotel, ktorá vlastní hotely Holliday Inn v Bratislave, Trnave a Žiline. Podľa Matoviča dostali od rezortu hospodárstva pod vedením Smeru-SD dokopy 400 000 eur cez eurofondy na hotely v Žiline a v Trnave.
„Účelom bolo zvýšenie konkurencieschopnosti, hotelom sa pritom darí. Eurofondy do takýchto hotelov v žiadnom prípade nepatria,“ dodal Matovič a pýtal sa, či zľava na Druckerovu vilu s touto eurofondovou pomocou nesúvisí, aktuality.sk
Polícia odmieta pochybenie pri úteku bosa Róberta Okoličányho
Polícia hovorí, že je opätovne svedkom nedôvodných útokov voči jej činnosti, napriek tomu, že táto koná len v súlade so zákonom. Polícia odmieta, že by pochybila v prípade údajného úteku Róberta Okoličányho, ktorého v stredu (11.4.) Najvyšší súd (NS) SR odsúdil za viacero vrážd, zosnovanie zločineckej skupiny a iné závažné trestné činy na doživotný trest odňatia slobody.
V písomnom stanovisku uviedla, že realizuje všetky potrebné úkony na dodanie odsúdených osôb do výkonu trestu odňatia slobody a koná dokonca proaktívne namiesto súdu a prokuratúry. Predseda senátu NS v stredu vydal príkaz polícii na dodanie Okoličányho na výkon trestu po tom, ako bol vynesený rozsudok, kde padli tri doživotné tresty odňatia slobody a ďalším členom skupiny udelil súd dlhoročné tresty za mrežami.
Podľa Denníka N je Okoličány už na úteku v zahraničí, podobne ako jeho údajná 'pravá ruka' Róbert Nigut. Po Nigutovi polícia bezúspešne pátra už od roku 2013. Okoličány na definitívny rozsudok čakal na slobode.
Konáme len v súlade so zákonom, tvrdí polícia
Polícia nepotvrdila, že Okoličány je na úteku. Uviedla, že bosa východoslovenského podsvetia mohla zatknúť až po tom, čo obdržala príkaz zo súdu. „Od momentu, ako polícia obdržala príkazy zo súdu, realizuje všetky potrebné úkony na dodanie odsúdených osôb do výkonu trestu odňatia slobody,“ vysvetlilo oddelenie komunikácie a prevencie Prezídia Policajného zboru (PPZ) SR.
„Opätovne sme svedkami nedôvodných útokov voči činnosti polície, napriek tomu, že táto koná len v súlade so zákonom a dokonca proaktívne namiesto príslušných orgánov (súd a prokuratúra). Opätovne je snaha vo verejnosti vytvoriť obraz o nečinnosti a nezákonnom postupe polície,“ ohradilo sa komunikačné oddelenie voči kritike v súvislosti s údajným útekom Okoličányho.
Komunikačné oddelenie policajného prezídia vysvetlilo, že súdy ani prokuratúra neoznamujú polícii dátumy pojednávaní a už vôbec nie spôsob, akým bude rozhodnuté. „V stredu po skončení pojednávania, na základe proaktívnej žiadosti polície, boli o 14.28 h vydané príslušným predsedom senátu príkazy na dodanie do výkonu trestu voči trom osobám, ktoré boli odsúdené na doživotné tresty,“ priblížilo.
Proti rozhodnutiu nie je prípustný opravný prostriedok
Až od tohto momentu mohla podľa komunikačného oddelenia polícia konať v súlade so zákonom a uvedené osoby na základe príkazu zatknúť. „V stredu sa podarilo zatknúť o 16.27 h jednu osobu a vykonávajú sa opatrenia na zatknutie dvoch osôb, voči ktorým boli príkazy vydané,“ doplnilo oddelenie.
Na Okoličányho môžu vydať medzinárodný zatykač
Prokurátor Úradu špeciálnej prokuratúry (ÚŠP) vo štvrtok vyhlásil, že nemohol konať v prípade zadržania východoslovenského bosa Okoličányho, ktorého v stredu súd odsúdil na doživotie. Hovorkyňa Generálnej prokuratúry Andrea Predajňová vysvetlila, že príkaz na dodanie do výkonu trestu sa vydáva bez návrhu prokurátora.
„Je to vo výlučnej pôsobnosti predsedu senátu odvolacieho súdu. V prípade, že predseda senátu takýto príkaz vydá, vykonávajú ho príslušné orgány Policajného zboru. V tejto veci teda prokurátor konať nemal a nemohol,“ doplnila Predajňová. Vecou by sa mali najskôr zaoberať príslušníci Okresného riaditeľstva PZ v Košiciach, následne by sa mohlo pristúpiť k celoštátnemu pátraniu, pokiaľ by osobu nenašli v mieste trvalého bydliska. Až potom môže byť vydaný európsky zatýkací rozkaz a napokon medzinárodný zatykač, aktuality.sk
V referende sa chcú pýtať na skrátenie volebného obdobia a aj ďalšie otázky. Opozičné hnutie OĽaNO rozbehne na budúci týždeň podpisovú kampaň za predčasné parlamentné voľby. Matovičovci už majú prvé bilbordy a spustili aj webovú stránku. Hnutie chce zber podpisov ohlásiť v pondelok a podrobnosti zverejní až na tlačovej konferencii.
„Chceme ísť do referenda, ku ktorému budú mať ľudia dôvod prísť – a nielen kvôli otázke o predčasných voľbách,“ povedal Matovič Denníku N. V referende by tak podľa neho malo byť viac otázok než len jedna. „Ešte sme nespustili ani zber podpisov,“ povedal o fáze príprav.
Akciu mali podľa Matoviča spustiť už tento pondelok, tlačovú konferenciu k petícii za referendum však kvôli kauze pozemkov Tomáša Druckera odložili na budúci týždeň. Podrobnosti oznámia až tam. S pozemkovou kauzou prišiel práve Matovič a počas týždňa zverejňoval ďalšie podrobnosti.
Web aj bilbordy
OĽaNO si už zaregistrovalo aj webovú stránku zaslovensko.sk, je na nej však zatiaľ iba obrázok s fotkou Matoviča a nápisom „Referendum za Slovensko, kde budeme radi žiť“ a poznámka, že obsah stránky bude plne dostupný od 16. apríla, dennikN.sk